|  |
| --- |
| ***Zapisnik sa17.sjedniceUpravnog odboraRS SDŽ-e******održane dana 14.03.2018. godine*** |

|  |  |  |
| --- | --- | --- |
|  |  | *U Kaštel Gomilici,*  |
| *Dne,* ***14.03.2018.*** *godine* |

Upravni odbor rukometnog saveza Splitsko-dalmatinske županije održao je svoju **17. sjednicu** dana **14.03.2018.**godines početkom u **10:30**satiu **sportskom centru u Kaštel Gomilici**

|  |  |
| --- | --- |
| **PRISUTNI ČLANOVI** **UO-a:** | **Joško Čizmić,** predsjednik RS SDŽ-e**, Željko Bujas,** dopredsjednik RS SDŽ-e,  **Zvonko Borozan,Miro Barbarić,Davor Čićerić**,**Petar Metličić, Goran Kosor,** članovi UO RSSDŽ |
| **ODSUTNI ČLANOVI** **UO-a:** | **Branko Matas,Mateo Buljan,** članovi UO RS SDŽ-e |
| **OSTALI** **PRISUTNI:** | **Stanko Rajković,** tajnik RS SDŽ-e ,**Josip Lijić,** predsjednik NO RS SDŽ-e, **Ivica Maraš** |

Sjednicu je otvorio i vodio predsjednik RS SDŽ-e **Joško Čizmić**, konstatirao da postoji kvorum za donošenje pravovaljanih odluka i u kratkim crtama objasnio zašto je sazvana ova sjednica UO-a.

Zatim je predložio dnevni red i prijedlog stavlja na usvajanje.

Predloženi dnevni red **usvojen je jednoglasno** kako slijedi:

**DNEVNI RED:**

1. **Usvajanje zapisnika sa 15. i 16. sjednice**
2. **Financijsko izviješće za 2017. godinu**
3. **Inventurna komisija – izviješće**
4. **Očitovanja klubova-članica prema Zaključku Upravnog odbora broj: 1.3.2./2018, od 21.02.2018. godine o Odluci Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni 2017/18 – izviješće**
5. **Razno**
	1. *Erste rukometna liga Dalmacije*

**ODLUKE I ZAKLJUČCI:**

1. ***Usvajanje zapisnika sa 15. i 16. sjednice***
	1. **Prethodno** - predsjednik **Joško Čizmić** konstatira da nije bilo pisanih primjedbi na tekst zapisnika sa **15**. sjednice OU-a od **19.02.2018.** godine i **16.**sjednice UO-a od **21.02.2018**. godine, te daje zapisnike UO-a RS SDŽ-e na raspravu.
	2. **Rasprava** – nije je bilo.
	3. **Zaključak**
		1. **Prijedlog Zaključka** - Predsjednik **Joško Čizmić** daje zapisnik sa **15**. sjednice OU-a od **19.02.2018.** godine i **16.**sjednice UO-a od **21.02.2018**. godine na usvajanje.
		2. **Zaključak - Jednoglasno se usvajaju** zapisnici sa**15**. sjednice OU-a od **19.02.2018.** godine i **16.**sjednice UO-a od **21.02.2018**. godine.
2. ***Financijsko izviješće za 2017. godinu***
	1. ***Financijsko izviješće za 2017. godinu (za FINA-u)***
		1. ***Prethodno*** - predsjednik **Joško Čizmić** informira u bitnom cjelinu **Financijskog izvješća za 2017. za FINA-u** (u prilogu zapisnika).
		2. ***Rasprava*** – nije je bilo.
		3. ***Odluka***
			1. ***Prijedlog Odluke*** - Predsjednik **Joško Čizmić** daje **prijedlog Financijskog izvješća za 2017. za FINA-u**na usvajanje.
			2. ***Odluka* –**
* **J**ednoglasno **se usvaja Financijsko izvješće za 2017. za FINA-u;**
* **Financijsko izvješće za 2017. za FINA-u *sastavni je dio ove Odluke.***
	1. ***Financijsko izviješće za 2017. godinu (za Skupštinu)***
		1. ***Prethodno*** - predsjednik **Joško Čizmić** informira u bitnom cjelinu **Prijedloga** **Financijskog izvješća za 2017. za Skupštinu** (u prilogu zapisnika).
		2. ***Rasprava*** – nije je bilo.
		3. ***Odluka***
			1. ***Prijedlog Odluke*** - Predsjednik **Joško Čizmić** daje **prijedlog Financijskog izvješća za 2017. Skupštinu** na usvajanje.
			2. ***Odluka* –**
* **J**ednoglasno **se usvaja prijedlog Financijsko izvješće za 2017. za Skupštinu;**
* Prijedlog Financijskog izvješća za 2017. za Skupštinu sastavni je dio ove Odluke***;***
* Sukladno članku **63., stavak 1., točka 2., alineja 4.** Statuta Rukometnog saveza Splitsko dalmatinske županije ova Odluka s Prijedlogom Financijskog izviješće proslijedit će se Skupštini na daljnji postupak donošenja.
1. ***Inventurna komisija – izviješće***
	1. ***Prethodno*** - predsjednik **Joško Čizmić** informira u bitnom o izviještaju Inventurne komisije i navodi:
* da je IK imenovana Odlukom Upravnog odbora broj: 6.3./2018. Od 22.11.2017. godine u sastavu:
	+ ***Goran Kosor - za predsjednika***
	+ ***Petar Metličić***
	+ ***Stanko Rajković;***
* da je razdoblju od **20.12.2017. do 05.01.2018.** godine Inventurna komisija u sjedištu Saveza bila dužna obaviti sveobuhvatan popis sa stanjem na dan **31. prosinca 2017.** godine:
	+ **dugotrajne i kratkotrajne nefinancijske imovine,**
	+ **financijske imovine,**
	+ **potraživanja i obveza;**
* da je nakon obavljenog popisa Inventurna komisija dužna osobama ovlaštenim za zastupanje Saveza predati **Izvješće o rezultatima popisa s obrazloženjima, mišljenjima i prijedlozima u svezi inventurnih razlika.**
* da je **Izvješće o rezultatima popisa s obrazloženjima, mišljenjima i prijedlozima u svezi inventurnih razlika** predano Predsjedniku dana **15.01.2018**. godine. (u prilogu zapisnika).
	1. ***Rasprava*** – nije je bilo.
	2. ***Odluka***
		1. ***Prijedlog Odluke*** - Predsjednik **Joško Čizmić** daje ***izviještaj Inventurne komisije*** na usvajanje.
		2. ***Odluka*–jednoglasno –**
* ***U cijelosti*** se ***prihvaća Izvješće Inventurne komisije za 2017. godinu*** u svezi obavljanog godišnjeg popisa, rezultatima popisa s obrazloženjima, mišljenjima i prijedlozima u svezi inventurnih razlika, broj:**3.1./2018,** od **15.01.2018.** godine**;**
* **Izvješće** o rezultatima popisa s obrazloženjima, mišljenjima i prijedlozima u svezi inventurnih razlika **sastavni je dio ove Odluke.**
1. ***Očitovanja klubova-članica prema Zaključku Upravnog odbora broj: 1.3.2./2018, od 21.02.2018. godine o Odluci Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni 2017/18 – izviješće***
	1. ***Prethodno*** – predsjednik **Joško Čizmić** izvješćuje:
* da je UO Saveza na svojoj **15.**sjednici donio Zaključak broj: **3.3.2./2018**, od **19.02.2018.** godine o Odluci Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni **2017/18** slijedećeg sadržaja:
1. ***Usvaja se*** Prijedlog stava RSSDŽ-e sa **15.** sjednice održane **19.02.2018.** godine o Odluci Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni **2017/18*.***
2. Utvrđuje se da je Savez o predmetnoj problematici izrazio svoje stavove i prijedloge svojim zaključkom broj: **1.3.1.2./2018**, od **06.02.2018**. godine, te ih je žurno dostavio HRS-u.
3. HRS odnosno nadležno tijelo Saveza odbilo je raspravljati i očitovati se na predmetni stav RSSDŽ pa je RSSDŽ-e prisiljen poduzimati i druge korake radi čuvanja svoje vjerodostojnosti i zakonitog postupanja svih čimbenika unutar HRS-a, pa i same krovne organizacije i tijela organizacije.
4. RSSDŽ drži da je za daljnje akcije Saveza potrebna podrška svih članica Saveza te se pozivaju sve članice Saveza da Savezu dostave ***Očitovanje* o suglasnosti sa stavovima Saveza, ukoliko se članice slažu sa stavom.**
5. Ukoliko Savez dobije podršku članica Saveza svi klubovi RSSDŽ-e prestat će sa natjecanjima u svim uzrastima dana **10/11. 03. 2018**.
6. Izjave se trebaju dostaviti Savezu najkasnije do do **26.02.2918.** i to putem **e-mail poruke i preporučenom pošiljkom s povratnicom.**
7. ***Očitovanje*** treba biti ***ovjerena* pečatom** kluba (članice Saveza) i **potpisana** od osobe ovlaštene za zastupanje.
8. Tekst ***Očitovanja*** sastavni je dio ovog Zaključka(**u prilogu**).
9. Zadužuje se Tajnik Saveza da o ovom Zaključku obavijesti, sve članice RSSDŽ-e.
* da je predmetni Zaključak donesen iz razloga što HRS nije ispoštovao svoju obvezu da u primjerenom roku odgovori na opravdane prijedloge i zahtjeve RSSDŽ-e te da je, stoga, RSSDŽ-e prisiljen poduzimati i druge korake radi čuvanja svoje vjerodostojnosti i zakonitog postupanja svih čimbenika unutar HRS-a, pa i same krovne organizacije i tijela organizacije;
* da je zbog svega navedenog Savez držao da je potrebno zatražiti podršku i stavove svih članica RSSDŽ-e, te da je u tom smislu sačinjen obrazac OČITOVANJA klubova-članica koje su trebali biti dostavljeni Savezu do **26.02.2918.**;
* da su se povodom dostavljenih dokumenata sa **15.**sjednice UO-a Savezu javili klubovi-članice koji su, između ostalog, upozorili i na posljedice njihovog potpisivanja priloženog očitovanja odnosno na nespretno definiranu točku **3.** predmetnog Očitovanja jer stipulacija te točke nije u interesu rukometnih klubova te smatraju da bi se ona trebala izmijeniti i glasiti:

„Ukoliko se Odluka Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni **2017/2018** ne stavi izvan snage u smislu točaka **1**. i **2.** ovog Očitovanja naš Klub istu neće provoditi zato što je smatramo **nepoštenom poslovnom praksom koja je u suprotnosti sa Zakonom o obveznim odnosima** i pristojbe će plaćati prema iznosima utvrđeni **Odlukom o pristojbama koja je bila važeća u natjecateljskoj sezoni 2016/2017, počevši od dana 10./11.03.2018**. godine.''

* da bi stipulacija točke **3.** Očitovanja u predloženom obliku u konačnici značila **da će klubovi svoja prvenstva odigrati do kraja prema uvjetima iz sezone 2016/17** pod svjesnom prijetnjom pokretanja stegovnog postupka od strane HRS-a prema klubu - isključenja iz daljnjeg natjecanja;
* da bi ovakvim rješenjem problema bilo p**repušteno HRS-u da pokaže kako uistinu radi u interesu rukometa i svojih osnivača - rukometnih klubova**, pa Savez na prijedlog Klubova-članica smatra da je **zabrana odigravanja utakmica** od strane HRS-a puno bolja opcija nego da klubovi-članice sami istupe iz natjecanja jer, uostalom, u tom slučaju postoji i mogućnost da rukometni klubovi mogu pokrenuti postupak naknade štete;
* da je zbog svega navedenog na **16.**sjednici UO-a jednoglasno donesen Zaključak :
* Prijedlog klubova-članica o izmjenama i dopunama Očitovanja **se usvaja;**
* Točka**3**. Očitovanja mijenja se i glasi:

„Ukoliko se Odluka Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni **2017/2018** ne stavi izvan snage u smislu točaka **1**. i **2.** ovog Očitovanja naš Klub istu neće provoditi zato što je smatramo **nepoštenom poslovnom praksom koja je u suprotnosti sa Zakonom o obveznim odnosima** i pristojbe će plaćati prema iznosima utvrđenim **Odlukom o pristojbama koja je bila važeća u natjecateljskoj sezoni 2016/2017, počevši od dana 10./11.03.2018**. godine.''

* Utvrđuje se cjeloviti tekst Očitovanja klubova-članica koji uključuje novodefiniranu točku 3. Očitovanja i sastavni je dio ovog Zaključka;
* Klubovi trebaju izmijenjeno očitovanje dostaviti Savezu najkasnije do **28.02.2018.** godine
* Zadužuje se Tajnik Saveza da o ovom Zaključku obavijesti sve klubove-članice RSSDŽ-e.
* da su povodom dostavljenog novog očitovanja klubovima-članicama Saveza, Savezu odnosno Predsjedniku pristigla očitovanja te da je, s tim u svezi, Predsjednik svojim dopisom od **04.03.2018.** godine obavijestio sve klubove-članice Saveza o rezultatima kako slijedi:
* **Očitovanje nisu potpisali slijedeći klubovi:**
	+ RK Split, RK Balić & Metličić, – predstavnici ovih klubova članovi su Upravnog odbora RSSDŽ-e;
	+ ŽRK Hoteli Makarska, RK Orkan, ŽARK Split, MRK Trogir, RK Jelsa Malizija, ŽRK Hvar,RK Jadro, ŽRK Imota;
* **Očitovanje nisu potpisali slijedeći klubovi, ali su dali podršku:**
	+ ŽRK Split 2010 – dao je moralnu podršku, ali nije potpisao očitovanje zbog straha da bi klub mogao trpjeti posljedice;
	+ HRK Krilnik – ne natječe se;
* **Očitovanje su potpisali slijedeći klubovi:**
* RK Hrvatski Dragovoljac, RK Ribola Kaštela, RK Solin, RK Petason – Vranjic, ŽRK Sinj, RK Cetina, RK Kamičak, ŽRK Marina Kaštela, ŽRK Trogir 58, RK Trilj PV, RK Hvar, RK Dugopolje, RK Kingtrade;
	+ **Dva kluba čiji su članovi UO glasali za predložene aktivnosti nisu iste podržali.**
	+ **Najglasniji klubovi u traženju da „ ... prestanemo biti ovce za šišanje i dupelisci ...“ nisu podržali aktivnosti,**
* da je Predsjednik Saveza, uvažavajući rezultate provedenih aktivnosti Upravnog odbora Saveza u traženju jedinstvene podrške svih klubova-članica Saveza, zaključio da organizirani i jedinstveni otpor samovolji Hrvatskog rukometnog saveza nije moguć te je, s obzirom na nejedinstvo klubova, svojom pismenom obavijesti od **04.03.2018.** godine ***predložio*** klubovima-članicama Saveza ***da svaki klub-članica Saveza svoje djelovanje i ponašanje u predmetnoj stvari uskladi prema svojim interesima, vodeći računa o svim mogućim posljedicama svojih budućih postupaka prema HRS-u odnosno prema UHRS-a***;
* da će, s obzirom na sve navedeno, **predsjednik i dopredsjednik Saveza** žurno pripremiti i sazvati sjednicu Upravnog odbora RSSDŽ-e i potom upoznati klubove-članice Saveza o svojim daljnjim postupcima;
* da je Predsjednik na početku prdmetne akcije Saveza najavio svoju ostavku u slučaju ovakvog razvoja situacije;
* da, s obzirom na cijeli tijek događaja i činjenicu da Upravni odbor Saveza od klubova nije dobio jedinstvenu podršku za poduzimanje daljnjih akcija prema HRS-u i UHRS-a, te da je Predsjednik na početku prdmetne akcije Saveza najavio svoju ostavku u slučaju ovakvog razvoja situacije, **Predsjednik podnosi ostavku.**
	1. ***Rasprava*** –
		1. ***Željko Bujas,* dopredsjednik Saveza** –
* iskazuje apsolutnu podršku Predsjedniku u njegovoj odluci da podnese ostavku;
* u bitnom navodi sve akcije koje je Savez poduzimao u tekućem mandatu tijela Saveza (od pokušaja da se kvalitetnije pripremi reorganizacija najviših nivoa natjecanja u okviru HRS-a, etičkog kodeksa do ignoriranja svih tijela HRS-a na bilo koji legalan i, osobito, legitiman zahtjev RSSDŽ);
* ukazuje na nezakonito postupanja tijela HRS-a u svezi postupanja po podnescima RSSDŽ, ignoriranje stavova Saveza, izostanak proceduralne komunikacije povodom legitimnih podnesaka RSSDŽ tijelima HRS-a itd;
* podnosi ostavku na funkciju dopredsjednika Saveza.
	+ 1. ***Stanko Rajković, Tajnik Saveza –***
* konstatira da će Savez otežano funkcionirati u slučaju ostavki budući da u tom slučaju neće biti ovlaštenika za potpisivanje financijskih dokumenata i transakcija;
* izjavljuje da nakon 30.06.2018. godine, po isteku aktualnog Ugovora o radu, na poslovima Tajnika Saveza, ne želi produžiti radni odnos odnosno zaključiti novi Ugovor u radu.
	+ 1. ***Joško Čizmić, predsjednik Saveza*** – drži da Savez neće biti onemogućen u svom radu te da će svi tekući financijski dokumenti biti potpisani s današnjim danom, a da je potrebno da se Tajnik Saveza pobrine da, sukladno Statutu, obavijesti sve klubove-članice Saveza da se pripremi izvanredna izborna Skupština u rokovima i na način utvrđen Statutom Saveza;
	1. ***Zaključak***
		1. ***Prijedlog zaključka*** - Predsjednik **Joško Čizmić** daje na usvajanje prijedloge:
* da se prihvati izviješće predsjednika Saveza o provedenoj akciji davanja očitovanja klubova-članica Saveza ***o Odluci Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni 2017/18;***
* da se konstatira da su ***predsjednik i dopredsjednik Saveza podnijeli ostavke*** na svoje dužnosti dana **14.03.2018**. godine, te da im od tog dana prestaju sva prava, ovlasti i odgovornosti utvrđena Statutom i drugim općim i pojedinačnim aktima RSSDŽ;
* da sukladno članku **61**., stavku **3.** Statuta Saveza mandat članovima Upravnog odbora prestaje u slučaju kada predsjednik Saveza podnese ostavku ili bude razriješen s te funkcije;
* da **Stanko Rajković** nakon **30.06.2018**. godine, po isteku aktualnog Ugovora o radu, na poslovima Tajnika Saveza, ne želi produžiti radni odnos odnosno zaključiti novi Ugovor u radu;
* da se zaduži Tajnik Saveza da o navedenim činjenicama i okolnostima obavijeste svi klubovi-članice Saveza o daljnjoj proceduri sazivanja izvanredne izborne Skupštine.
	+ 1. ***Zaključak* – jednoglasno**
* **Prihvaća se** izviješće predsjednika Saveza o provedenoj akciji davanja očitovanja klubova-članica Saveza ***o Odluci Upravnog odbora-a Hrvatskog rukometnog saveza o povećanju iznosa pristojbi za suce i nadzornike suđenja u natjecateljskoj sezoni 2017/18*;**
* **Konstatira se** da su ***predsjednik i dopredsjednik Saveza podnijeli ostavke*** na svoje dužnosti dana **14.03.2018**. godine, te da im od tog dana prestaju sva prava, ovlasti i odgovornosti utvrđena Statutom i drugim općim i pojedinačnim aktima RSSDŽ;
* **Konstatira se** da je na dan kada je predsjednik Saveza podnio ostavku na funkciju, a sukladno članku **61**., stavku **3.** Statuta Saveza, prestao mandat članovima Upravnog odbora te da im od tog dana prestaju sva prava, ovlasti i odgovornosti utvrđena Statutom i drugim općim i pojedinačnim aktima RSSDŽ kao članovima Upravnog odbora;
* **Konstatira se** da **Stanko Rajković** nakon **30.06.2018**. godine, po isteku aktualnog Ugovora o radu, na poslovima Tajnika Saveza, ne želi produžiti radni odnos odnosno zaključiti novi Ugovor u radu;
* ***Zadužuje se*** Tajnik Saveza da o ovom zaključku te o daljnjoj proceduri sazivanja izvanredne izborne Skupštine obavijesti sve klubove-članice.
1. ***Razno***
	1. ***Erste rukometna liga Dalmacije*** –sobzirom da su Predsjednik i dopredsjednik podnijeli ostavke ova točka dnevnog reda nije raspravljana.

Predsjednik **Joško Čizmić** utvrđuje da je iscrpljen dnevni red ove sjednice i zaključuje istu.

Sjednica je završila sa radom u **12:00** sati.



|  |  |  |
| --- | --- | --- |
| ***zapisničar:****Stanko Rajković, v.r.* | *M.P.* | ***Predsjednik RS SDŽ-e****Joško Čizmić, v.r.* |

***Dostaviti:***

1. Članovima UO-a RS SDŽ-e
2. Klubovima
3. Zboru rukometnih sudacaSDŽ-e
4. Zboru rukometnih treneraSDŽ-e
5. Pismohrana